**Δημιουργική απασχόληση για παιδιά στην Επίδαυρο**

Πώς μπορούν να παρακολουθήσουν τις παραστάσεις της Επιδαύρου γονείς με μικρά παιδιά; Ένας μόνιμος προβληματισμός των φιλότεχνων κηδεμόνων, εδώ και δύο χρόνια έχει απάντηση. Φέτος, για τρίτη συνεχόμενη χρονιά, το πρόγραμμα δημιουργικής απασχόλησης για παιδιά στην Επίδαυρο λειτουργεί κατά τη διάρκεια των παραστάσεων, κάθε Παρασκευή και Σάββατο στους χώρους του Ξενία Επιδαύρου (Μουσείο Κοστουμιών) δίπλα στο Αρχαίο Θέατρο.

Γονείς και κηδεμόνες μπορούν να παρακολουθήσουν τις παραστάσεις απερίσπαστοι, ενώ τα παιδιά απασχολούνται δημιουργικά προσεγγίζοντας το περιεχόμενο των ίδιων έργων. Το καλλιτεχνικό και εκπαιδευτικό εργαστήριο απευθύνεται σε παιδιά 4 έως 12 ετών και λειτουργεί από τις 20:00 έως την λήξη της παράστασης. Το πρόγραμμα συντονίζει ομάδα έμπειρων θεατροπαιδαγωγών και δασκάλων μουσικοκινητικής και αισθητικής αγωγής και φέτος θα πλαισιώσει τις παρακάτω παραστάσεις:

29 & 30 Ιουνίου: Αχαρνής / Αριστοφάνη

6 & 7 Ιουλίου: Αγαμέμνων / Αισχύλου

13 & 14 Ιουλίου: Πλούτος / Αριστοφάνη

20 & 21 Ιουλίου: Ηλέκτρα / Σοφοκλή

27 & 28 Ιουλίου: Θεσμοφοριάζουσες/ Αριστοφάνη

3 & 4 Αυγούστου: Ορέστης / Ευριπίδη

10 & 11 Αυγούστου: Βάτραχοι /Αριστοφάνη

17 & 18 Αυγούστου: Οιδίπους επί Κολωνώ /Σοφοκλή

Κόστος για κάθε παιδί: 5 ευρώ

Για άνεργους και πολύτεκνους κηδεμόνες, τα δύο παιδιά μπορούν να συμμετέχουν με ένα εισιτήριο.

Για περισσότερες πληροφορίες και δηλώσεις συμμετοχής: <http://greekfestival.gr/dimioyrgiki-apascholisi-paidion/ekdilosi-endiaferontos/>

Συντονισμός προγράμματος: Τζωρτζίνα Κακουδάκη, Αγγελική Τσάκωνα

Εμψυχώτριες: Άλκηστις Βασιλάκου, Μάρα Καλαντζή, Ελπίδα Κομιανού,

Αναστασία Κόρδαρη, Έλενα Παπαρίζου